Den første Zoom-turneen gikk til England i mars 1998 hvor den hadde tre stopp. Året etter ble turneen utvidet til Norge hvor det var fem stopp i tillegg til fem stopp i England / Skottland. I 2000 hadde turneen over tjue konserter i Norge, Skottland og England. I 2002 og 2003 besøkte turneen også Popkomm-festivalen i Tyskland. Siden 2004 er det kun blitt holdt konserter i Norge under turneen. Turneen pågår normalt over rundt en måned med rundt 20 konserter. Siden 2000 har by:Larm vært et fast stoppested under turneen.